WHY DO I LIKE WINTER? | NooraMaijaKatariina
WHY DO I LIKE WINTER?
10.12.2015 20.36 22.3.2018 15.15 MUUT NooraMaijaKatariina NooraMaijaKatariina
Jotkut saattaa muistaa, että kun tein kysymyspostauksen, sielä tuli esiin, että pidän enemmän talvesta kuin kesästä ja nyt halusin kertoa teille vähän syitä, että miksi pidän talvesta. Halusin vähän avata kyseisiä syitä enemmän ja laittaa myös kuvia näiden väliin.
Eiköhän lähdetä katsomaan miks just mä tykkään talvesta!
♥ Neuleet ja neuletakit - Varma valinta talvisin. Varsinkin sellaiset oikein isot neuleet ja neuletakit. Niin ihanan lämpimiä ja hyvännäköisiä.
♥ Villasukat - Ennen mä en käyttänyt villasukkia, mutta nyt ikää tullessa lisää, oon ne vetässyt monena talvena ja jopa nytkin monena iltana jalkaan. Lämmittää varpaita mukavasti.
♥ Lämpimät juomat - Näiden ansiosta koko vartalon saa lämpimäksi. Mä en hirveästi juo näitä varsinaisia "joulujuomia" eli esimerkiksi glögiä, mutta erikoiskahvit Coffee Housessa ovat ainakin oikein ihania talvisin.
♥ Lumi ja sen kimaltelu auringon paistaessa - Rakastan sitä näkyä kun herään aamusin, ulkona on paljon lunta ja aurinko paistaa. Ootteko oikeesti ikinä kattonu kuinka kauniilta lumi näyttää auringon paistaessa? Mä niin tykkään. Mä muutenkin tykkään lumesta tosi paljon, se tuo kivaa valoisuutta aina syksyn jälkeen.
♥ Luistelu - Jokavuotinen perinne. Joka talvi on pakko päästä luistelemaan edes kerran. Mä oon luistelussa se jätkämäinen nainen, joka vetäsee hokkarit jalkaan ja en kyllä enää vois kuvitella luistelevani kaunoluistimilla, ei ei. Luistelu on ihanaa ajanvietettä esimerkiksi kavereiden kanssa.
♥ Pipot - Mä rakastan pipoja. Niitä voisin ostaa aina vaan enemmän ja enemmän, koska niitä nyt vaan sattuu löytymään niin monta ihanaa erilaista mallia, väriä ja kuviota. Mun piporakkaus on ainakin näin talvisin tosi hyvä, koska ei tarvi jäädyttää korvia.
♥ Jääkiekon seuraus - Aina syksyn lopulla jääkiekko alkaa taas ja mä vaan oon hurahtanut siihen ja sitä on mukava seurata. Mä oon viel semmonen, että mä tosiaan eläydyn siihen peliin, hahaa aika noloa ehkä tai sitten ei. Toukokuun MM-kisat, mä odotan!
♥ Valoisuus aamuisin - Siis tää on mun mielestä tosi iso plussa talvessa. Ei oo tälläisiä aamuja kuin nyt, että on pimeää ja synkkää.
♥ Joulu - No, tää nyt on varmaan kaikille ihan selvää. Lemppari asia ehdottomasti talvessa, joulu. Se tunnelma, yhdessä olo läheisten kanssa ja lasten ilo. Voiko noita asioita olla rakastamatta?
♥ Punaiset posket ulkoilusta - Punaset posket kertoo aina siitä, että on tehnyt jotain ja mun mielestä edes kerran talvessa, jokaisella teistä tulisi olla punaiset posket.
♥ Lasten ilo - Voi. Mä oon kokenut tän nyt monena vuotena jo ja se on aina yhtä ihanaa. Kuinka innoissaan lapset ovat lumesta, pulkkailusta ja laskettelusta ja lumiukoista.
♥ Upeat auringonlaskut - Mun mielestä auringonlaskut talvisin on niin huikeen upeita kun valkonen lumi jotenkin korostaa väriä vielä enemmän. Näitä odotan myös todella paljon tältäkin talvelta.
♥ Tunne lämpimän peiton alle käpertymisestä - Onko tätä pakko edes selittää? Pakkasta ulkona ja pääset vihdoin lämpimän peiton alle.
♥ Mun synttärit - Mun synttärit on maaliskuun ensimmäinen päivä, joten ne myös kuuluu isona osana mun talveen ja ihan hullua ajatella, että vähän alle kolme kuukautta enään ja mä oon 20 vuotta, apuaa!
♥ Jouluvalot - Monia erilaisia. Värikkäitä, sinisiä, värittömiä. Vähän kauheampia ja vähän kauniimpia. Ne tuo joulun ja myös talven.
♥ Pukeutuminen - Mä tykkään talvesta myös siksi, että saa pukeutua lämpimästi eikä tarvi pukeutua niin vähiin vaatteisiin. Mä en jotenkin vaan tykkää kesäisin pukeutua pieniin vaatteisiin ja siks mulla onkin usein päällä hame tai mekko. Ja kesällä tekisi mieli kulkea ilman vaatteita kuumuuden vuoksi, mutta onneksi sitä ongelmaa ei oo talvella.
♥ Ei ötököitä - Tää kruunaa kaiken, mä vihaan ötököitä yli kaiken.
Tässä oli syitä, miks just mä pidän talvesta.
Löytykö jotain asioita mistä ootte samaa mieltä tai löytykö multa samoja syitä tykätä talvesta kun teiltä?
Olisi kiva kuulla miksi just te tykkäätte talvesta vai tykkäättekö ollenkaan. Kertokaa myös ihmeessä mitä piditte tämän tyylisestä postauksesta.